નવી દિલ્હી અને નિજામુદ્દીન રેલવે સ્ટેશન પર એસી વેટિંગ રૂમમાં પોતાની ટ્રેન માટે રાહ જોનારા યાત્રીઓએ ચાર્જ આપવો પડશે. વાત એમ છે કે દિલ્હી ડિવીઝન આ બંને રેલવે સ્ટેશનના વેટિંગ રૂમનો પીપીપી મોડલ હેઠળ કાયાકલ્પ કરવામાં આવી રહ્યો છે. જેમાં 4 કંપનીઓ તરફથી પ્રેઝન્ટેશન પણ આપવામાં આવ્યું છે. આ કંપનીઓમાંથી જે પ્રસ્તાવ સૌથી સારો હશે તેને વેટિંગ રૂમની જવાબદારી આપવામાં આવશે. એ સિવાય ઝડપથી એક ટેન્ડર એલોટ કરવાની પ્રક્રિયા પણ ચાલી રહી છે. આશા છે કે હવે પછીના એક બે મહિનાની અંદર રિનોવેશન કામ શરૂ થઈ જશે. આ બંને દેશના સૌથી પહેલાં એવા રેલવે વેઈટિંગ રૂમ હશે જેની સંભાળ ખાનગી કંપની રાખશે. આ એક પાયલોટ પ્રોજેક્ટ પણ છે. સફળ થવા પર દેશના અન્ય રેલવે સ્ટેશનો પર પર આ વ્યવસ્થાને લાગૂ કરવામાં આવશે.